ประจำเดือนมาล่าสุดวันที่ 13-19 ตุลาคม65 ทานยาคุมมาตลอดหลายเดือน แต่เริ่มยาคุมแผงใหม่เม็ดแรกวันที่ 17 ตุลาคม 65 มีเพศสัมพันธ์แบบหลั่งนอกวันที่ 20 ตุลาคม65 กินยาคุมมาตั้งแต่เม็ดแรก แต่มาลืมกินเม็ดที่7 วันที่ 23 ตุลาคม 65 ปกติจะกินช่วง 22.00 แต่ลืมนึกขึ้นได้เลยกินเวลา 04.30 ของวันที่24ตุลาคม65 **หนูกินแบบนี้ถูกไหมคะ? ** ต้องทานยาคุมฉุกเฉินเพิ่มไหมคะ เพราะเป็นเม็ดที่7ของแผง **มีโอกาสตั้งครรภ์ไหมคะ?
สวัสดีค่ะ หากทานยาคุมกำเนิดอยู่ และที่ผ่านมา ทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะส่วนการที่ลืมทานยาคุมเม็ดที่ 7 ในวันที่ 23 ต.ค. แล้วเมื่อนึกขึ้นได้ในวันที่ 24 ต.ค. เวลา 4.30 น. ก็ได้รีบทานเม็ดที่ลืมไปทันที ก็ถือว่าทำให้ได้อย่างถูกต้องแล้ว และในวันนี้เมื่อถึงเวลา 22.00 น. ก็ให้ทานเม็ดของวันนี้ไปตามปกติ ซึ่งก็จะทำให้ประสิทธิภาพของยาคุมกำเนิดแทบไม่ได้ลดลงไปค่ะ และก็ไม่จำเป็นต้องทานยาคุมฉุกเฉินร่วมไปด้วย เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ